שיחה:אברהם אבושדיד

message: כמה נקודות:
#בכמה מקומות כתוב שהוא היה רופא גם ב"בית החולים הגרמני". בתחילה חשבתי שמדובר בבית החולים הגרמני (ירושלים), אבל אז נתקלתי בהודעה בעיתון מוריה (הע"ש 11 בערך) - כנראה שלזה הכוונה, אבל אני לא בטוח במאת האחוזים.
#אני לא סגור בדיוק על איפה היה הבית שלו (ושל אביו לפניו) - בנחלת שבעה או בסמוך לה, אבל זה היה בית גדול והוא השכיר בו חדרים מחדרים שונים - שכן בו לתקופה מסויימת "בית העם" (הגלגול הראשון של מרכז ז'ראר בכר) וגם סניף הנהלת המזרחי העולמי.
יש לך רעיונות בנידון, תמרה? דניאל צבי • שיחה 15:51, כ"ח באב ה'תשע"ה (13.08.15)

message: בית משפחת אבושדיד בירושלים (מס' 8–10 ברחוב החבצלת דהיום) נבנה ‏בשנות ה-90 של המאה ה-19 מחוץ לשכונת מחנה ישראל של עדת ‏המערבים וסמוך למגרש הרוסים. הבית נזכר אצל יהושע בן-אריה ‏בספרו "עיר בראי תקופה: ירושלים החדשה בראשיתה" (יד יצחק בן-צבי, 1969) בעמודים 148 ו-421 והוא מסומן ‏שם במפות שבעמודים 153 (מס' 5) ו-188 (מס' 6). שם המשפחה מאויָת ‏‏(בטעות) – אבו ג'דיד. תיקון לכך נמצא בספרו של בן-אריה "ירושלים היהודית החדשה ‏בתקופת המנדט: שכונות, בתים אנשים" מ-2011, שם מאוית השם – אבו-‏שדיד, והמידע על הבית מרוכז בעמודים 914–916.‏ בספרו של דוד קרוינאנקר, "סיפור מתחם בית רוטשילד: ירושלים – רחוב ‏הנביאים" (כתר, 2001), נכתב על גלגוליו של הבניין, ‏שהאחרון בהם הוא חלק ממכללת "הדסה".‏  Drz - שיחה 09:39, 14 באוגוסט 2015 (IDT)
replies: text: הו! זה מסביר למה לא מצאתי את אבושדיד באינדקס. מצד שני, יש לפחות 8 דרכים לאיית את שם המשפחה הזה (אבו/אבי; שדיד/ג'דיד; עם/ללא רווח) ואבו ג'דיד זה בהחלט צורה לגיטימית. אגב, כנראה שלאבושדיד היו מספר נכסים בירושלים - נתקלתי באיזכורים של "בית אברהם אבושדיד" ליד בית היתומים דיסקין. דניאל צבי • שיחה 09:55, כ"ט באב ה'תשע"ה (14.08.15)
replies: text: : הכתיב "אבו ג'דיד" אינו צורה לגיטימית משום שמובנהּ שונה מ-אבו שדיד (ג'דיד - חדש, שדיד - חזק) וגם, אם איני טועה (טל"ח), משום שאין בקרב יהודים משפחות בשם ג'דיד. עם זאת אודה, כי במשך שנים חשבתי שהשם הוא אכן "אבו ג'דיד", כיוון שכך בוטא בפי בני משפחתהּ של הרופאה גוברקובסקה שרכשה מיורשי אברהם אבושדיד את ביתו ברחוב לבונטין 16 בתל אביב. Drz - שיחה 11:30, 14 באוגוסט 2015 (IDT)
replies: text: ::ובכן, הוספתי את תמונת הקבר, שימי לב לכיתוב "אביז'דיד". מרכז מידע הר הזיתים - שיחה 12:21, 17 באוגוסט 2015 (IDT)
replies: text: :::אכן. ושאלה: איך ניגשים למרכז המידע של בית העלמין בהר הזיתים (אם יש כזה)? האם הנתונים מקוונים? Drz - שיחה 17:10, 17 באוגוסט 2015 (IDT)
replies: text: ::::כתובת האתר הוא mountofolives.co.il, הוא מכיל מידע על כ60,000 קברים (אנחנו בעיצומן של עבודות על אתר חדש, שיעבוד טוב יותר ויכיל את כל המידע) המידע שעדיין לא נמצא באתר (לדוגמא, חלקות ואלירו ופרדס, שמכילות את קברי משפחת אבושדיד), בינתיים, אפשר להפנות שאילתות: בדף השיחה כאן, בטלפון 02-6275050, במייל har-hazetim@cod.org.il, ביוני דואר ובסימני עשן. דניאל צבי • שיחה 20:14, ב' באלול ה'תשע"ה (17.08.15)

text: ::::אגב, על קבר אברהם והוריו כתוב "אבוז'דיד", סבו קבור תחת השם "אברהם אבשדיד". דניאל צבי • שיחה 20:15, ב' באלול ה'תשע"ה (17.08.15)
replies: text: ::::: עדיין תמוה בעינַי הכתיב אביז'דיד. הידוע לך האם ד"ר אברהם אבושדיד, או מי מבני ביתו, הזדהו בכתיב כזה במסמך ממסמכיהם?  אקווה לבוא, עם שוך החום הקיצי, לסיור מודרך בבית העלמין שבהר הזיתים וללמוד משהו בנושא מצבות שם. Drz - שיחה 15:18, 27 באוגוסט 2015 (IDT)
replies: text: ::::::המעט שמצאתי (בעיקר של אביו, שבהיותו מראשי כולל עדת המערביים חתום על הרבה מסמכים) - תמיד בש' וראי גם פה. דניאל צבי • שיחה 06:38, י"ג באלול ה'תשע"ה (28.08.15)
replies: text: :::::::התכוונתי בשאלתי אם ידוע לך על מישהו מהמשפחה שהזדהה אי-פעם בכתיב אביז'דיד (כמופיע על מצבתו של אברהם אבושדיד), ומכאן לצורך בבירור כיצד נחרת שם שמו בכתיב שלא נקט בחייו. המסמכים השונים מוכרים לי (אם כי בוודאי לא כולם) Drz - שיחה 17:08, 28 באוגוסט 2015 (IDT)
thread_title:  בית משפחת אבושדיד בירושלים 

message: יהודי רופא זה לא חידוש . יהודי מארץ ישראל רופא גם לא בהכרח חידוש. צריך להוכיח שאכן היה הראשון או לסייג ולכתוב את הדברים בצורה יותר כללית ופורפורציונאלית. העולם/ההיסטוריה לא התחילו בעלייה הראשונה וגם הסמכה באוניברסיטה היא לא כזה אישיייו - מדובר ברפואה! בדרך כלל שכותבים כאן ובקומות אחרים שמישהו או משהו היה הראשון אזי לרוב זה טעות או ללא כלים לשפוט זאת. בבקשה להביא סימוכין או לתקן לתיאור יותר סולידי. מי-נהר - שיחה 18:38, 17 באוגוסט 2015 (IDT)
הנה למשל בערך על אליהו אליעזר שאול כהן נולד 1859 (26 שנים לפני אבושדיד) נכתב "היה בין שבעת הרופאים הראשונים ילידי ארץ ישראל" דוגמא לכתיבה יותר מאופקת למרות שגם היא סוג של כתיבה לא אנציקלופדית ביחס לאמת ההיסטורית. והנה בערך על שמעון מויאל יליד 1866 גם כן רופא דומני למד באוניברסיטה במצרים ... והנה בערך על דוד די סילוה יליד המאה ה-18 נכתב עליו שם בין היתר כך : "מייצג את תקופת המעבר בין שלהי שלטונה של הרפואה הגאלנית-ערבית המסורתית ובין ניצני חדירת הרפואה המודרנית ובכך הוא מהווה מקור חשוב למחקר תולדות הרפואה‏[1].
במהלך חייו הוא ערך שני מסעות בארצות המערב ושם הוכשר לרופא מוסמך. רד"ס הוא כנראה הרופא היהודי הארץ-ישראלי הראשון שלמד רפואה 'מודרנית' באירופה[דרוש מקור]. כאשר חזר לירושלים עסק לפרנסתו ברפואה פרטית ואת שירותיו העניק לבני כל הדתות."  זו דוגמא לאיך כותבים דברים כאלה (ולא בפתיח אלא בגוף הערך). את זה שלפתי בחיפוש מהיר בטח יש עוד. מי-נהר - שיחה 19:18, 17 באוגוסט 2015 (IDT)
thread_title:  הראשון שהוסמך לרפואה מילידי הארץ ... 

message: המאמר מופיע כאסמכתא בהערה 20 (על חלקו של אברהם אבושדיד בייסוד נתניה), אבל הקישורית מוליכה רק לחלקו, ושם אין אברהם אבושדיד נזכר כלל. נראה שעיקר המאמר מוקדש לעובד בן עמ"י. לעומת זאת, באתר העיר נתניה (הערה 21) הוקדש דף מלא לד"ר אברהם אבושדיד לבדו. 79.183.176.203 17:01, 28 באוגוסט 2015 (IDT)
thread_title:  מאמרו של דב גולדשטיין ב'מעריב' - 19 באוקטובר 1969